
	1. Ընդհանուր դրույթներ

	Պաշտոնի անվանումը, ծածկագիրը
Հայաստանի Հանրապետության Վայոց ձորի  մարզի  Եղեգիսի  համայնքապետարանի Աշխատակազմի  (այսուհետ՝ Աշխատակազմ)   առաջին կարգի  մասնագետ / ծածկագիր՝ 3.2-6
1.2. Ենթակա և հաշվետու է
1. Առաջին կարգի մասնագետը անմիջականորեն ենթակա և հաշվետու է աշխատակազմի քարտուղարին:
1.3.Փոխարինող պաշտոնի կամ պաշտոնների անվանումները
Առաջին կարգի մասնագետի բացակայության դեպքում նրան փոխարինում է աշխատակազմի մեկ այլ  առաջին կարգի կամ առաջատար մասնագետ` աշխատակազմի քարտուղարի հրամանով:
1.4. Աշխատավայրը
Առաջին կարգի մասնագետի հիմնական գործունեության վայրը՝ Եղեգիսի համայնքապետարան, բն. Շատին,1-ին փողոց, 1-ին շենք։

	2. Պաշտոնի բնութագիրը
   2.1. Աշխատանքի բնույթը, իրավունքները, պարտականությունները
Աշխատանքի բնույթը.
   1․Մասնակցում է համայնքի երիտասարդությանը վերաբերվող համայնքային միջոցառումների կազմակերպմանը, նպաստելով երիտասարդների անձնային և մասնագիտական զարգացմանը, ակտիվ քաղաքացիության ձևավորմանը, սոցիալական ներառմանը, ինքնակազմակերպմանը, համայնքային կյանքին և տեղական ինքնակառավարման գործընթացներին նրանց ակտիվ մասնակցությանը, մասնակցում է համայնքային երիտասարդական հասարակական կազմակերպությունների, մշակութային հաստատությունների, ազգային տոների հետ կապված զանգվածային միջոցառումների աշխատանքների համակարգմանը, նպաստում է ավանդական ազգային  սպորտաձևերի վերականգնմանն ու տարածմանը, ապահովում է դրանց կապը այլ շահագրգիռ կազմակերպությունների հետ,
   2․իրականացնում է համայնքային երիտասարդական աշխատանք՝ կիրառելով երիտասարդական աշխատանքի տարբեր ձևաչափեր և մեթոդներ, այդ թվում՝ երիտասարդական խորհուրդների, համայնքային խորհրդակցական մարմինների, հանրային քննարկումների, աշխատանքային խմբերի, երիտասարդական կենտրոնների, բաց երիտասարդական աշխատանքի և այլ մասնակցային հարթակների միջոցով, 
   3․աշխատում է համայնքում բնակվող երիտասարդների հետ՝ անկախ նրանց սոցիալական, կրթական, տնտեսական կամ մշակութային առանձնահատկություններից՝ նպաստելով նրանց ներառմանը և ակտիվ մասնակցությանը, 
   4․բացահայտում է երիտասարդների կարիքները, հետաքրքրությունները, ներուժը և խնդիրները, իրականացնում է դրանց վերաբերյալ տվյալների հավաքագրում, վերլուծություն և պարբերական գնահատում, 
   5․նպաստում է երիտասարդների մասնակցությանը համայնքի զարգացման առաջնահերթությունների բացահայտմանը, համայնքային խնդիրների քննարկմանը, լուծումների համատեղ մշակմանը և տեղական նախաձեռնությունների իրականացմանը, 
   6․խրախուսում է երիտասարդների ինքնակազմակերպումը, նախաձեռնողականությունը և երիտասարդական նախաձեռնությունների իրականացումը, 
   7․նպաստում է համայնքում երիտասարդների միջև համագործակցության, փոխաջակցության և ակտիվ համայնքային կյանքի ձևավորմանը, 
   8․խրախուսում և աջակցում է երիտասարդների կամավորական գործունեությանը և համայնքային ներգրավվածությանը, 
   9․մասնակցում է համայնքի երիտասարդական քաղաքականության, ռազմավարությունների, ծրագրերի և երիտասարդներին առնչվող այլ փաստաթղթերի մշակմանը, իրականացմանը, մշտադիտարկմանը և գնահատմանը, 
   10․մասնակցում է համայնքային երիտասարդական ծրագրերի, միջոցառումների և նախաձեռնությունների կազմակերպմանը և իրականացմանը, 
   11․համագործակցում է համայնքում գործող երիտասարդական կենտրոնների, երիտասարդական տարածքների և այլ երիտասարդական ծառայությունների հետ կամ, համապատասխան դեպքում, իրականացնում է դրանց ծրագրային համակարգումը, 
   12․համագործակցում է երիտասարդական կազմակերպությունների, քաղաքացիական նախաձեռնությունների, կրթական հաստատությունների, պետական և մասնավոր հատվածի, ինչպես նաև այլ գործընկեր կառույցների հետ, 
   13․կազմակերպում է երիտասարդների մասնակցությամբ հանրային քննարկումներ, խորհրդակցություններ, աշխատաժողովներ և այլ մասնակցային միջոցառումներ, 
   14․ապահովում է երիտասարդներին վերաբերող հնարավորությունների, ծրագրերի, ծառայությունների և նախաձեռնությունների վերաբերյալ տեղեկատվության հասանելիությունն ու տարածումը, 
   15․աջակցում է երիտասարդների մասնակցությանը ազգային և միջազգային երիտասարդական ծրագրերին, փոխանակումներին և համագործակցության հնարավորություններին, 
   16․համագործակցում է պետական լիազորված մարմնի և ոլորտային այլ կառույցների հետ՝ պետական երիտասարդական քաղաքականության արդյունավետ իրականացման նպատակով, 
   17․իրականացնում է համայնքային երիտասարդական աշխատանքի վերաբերյալ հաշվետվությունների, վերլուծությունների և առաջարկությունների պատրաստում, 
   18․անհրաժեշտության դեպքում իրականացնում է նպատակային աշխատանք ծառայություններից դուրս մնացած, խոցելի կամ դժվար հասանելի երիտասարդների հետ՝ նպաստելով նրանց ներառմանը։ 
     Իրավունքները.
1. Ծանոթանալ իր լիազորությունները սահմանող իրավական ակտերին։

2. Ծանոթանալ իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին և տալ բացատրություններ։
     3․ Սահմանված կարգով ստանալ անհրաժեշտ տեղեկություններ և նյութեր՝ ծառայողական պարտականությունների կատարման համար։
    4. Մասնագիտական գիտելիքների և հմտությունների բարելավման համար մասնակցել    վերապատրաստումներին։
    5. Աշխատանքի համար ստանալ համարժեք վարձատրություն։
    6. Ունենալ իրավական պաշտպանություն։
Պարտականությունները.
   1.Կազմակերպում է համայնքի երիտասարդությանը վերաբերվող համայնքային միջոցառումները, համակարգում է համայնքային երիտասարդական հասարակական կազմակերպությունների, մշակութային հաստատությունների, ազգային տոների հետ կապված զանգվածային միջոցառումների աշխատանքները, նպաստում է ավանդական ազգային  սպորտաձևերի վերականգնմանն ու տարածմանը, ապահովում է դրանց կապը այլ շահագրգիռ կազմակերպությունների հետ։

   2․Աշխատակազմի քարտուղարի հանձնարարությամբ վերահսկում է  համայնքի տարածքում ոչ պետական սպորտային կազմակերպությունների գործունեության համապատասխանությունը օրենսդրությանը, կազմակերպում է համայնքային ենթակայության սպորտային հաստատությունների աշխատանքները։
   3․Աշխատակազմի քարտուղարի հանձնարարությամբ նախապատրաստում է աշխատակազմի առջև դրված գործառույթներից և   խնդիրներից բխող իրավական ակտերի նախագծեր, առաջարկություններ, եզրակացություններ, այլ փաստաթղթեր, ինչպես նաև դրանց վերաբերյալ մեթոդական պարզաբանումներ և ուղեցույցեր։
   4․ Իր կողմից մշակված իրավական ակտերի նախագծերի, ծրագրային փաստաթղթերի և նյութերի փորձաքննության ուղարկելու անհրաժեշտության մասին առաջարկություններ է ներկայացնում քարտուղարին։
    5․Անհրաժեշտության դեպքում, քարտուղարի համաձայնությամբ կամ հանձնարարությամբ, մասնակցում է համապատասխան տեղական ինքնակառավարման մարմինների և այլ կազմակերպությունների կողմից կազմակերպվող  քննարկումներին և այլ միջոցառումներին։
    6․Անհրաժեշտության դեպքում, իր լիազորությունների սահմաններում նախապատրաստում և Աշխատակազմի քարտուղարին է ներկայացնում  առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ։
   7․ Ստորագրում է իր կողմից պատրաստվող փաստաթղթերը։
   8․ Իրականացնում է սույն պաշտոնի անձնագրով սահմանված այլ լիազորություններ։
    9.Աշխատակազմի քարտուղարին  է ներկայացնում կիսամյակային հաշվետվություններ՝ իր կատարած աշխատանքների մասին՝ մինչև տվյալ կիսամյակին հաջորդող ամսվա 7-ը։
   10․ Կատարում է աշխատակազմի քարտուղարի հանձնարարությունները  ժամանակին,     պատշաճ  և  որակով։
   11.Իր գործունեությունն իրականացնում է Հայաստանի Հանրապետության օրենսդրությանը համապատասխան։
   12.Առաջնորդվում է երիտասարդական աշխատանքի մեթոդաբանությամբ, սկզբունքներով, մասնագիտական չափանիշներով և էթիկայի կանոններով։
   13.Ապահովում է երիտասարդների իրավունքների, արժանապատվության և հավասար հնարավորությունների պաշտպանությունը։
   14.Պահպանում է անձնական տվյալների պաշտպանության և ծառայողական գաղտնիքի պահպանման պահանջները։ 
    15.Ապահովում է իրականացվող ծրագրերի և միջոցառումների պատշաճ փաստաթղթավորումն ու հաշվետվողականությունը։ 
   16.Շարունակաբար զարգացնել իր մասնագիտական կարողությունները և մասնակցել վերապատրաստումների ու մասնագիտական զարգացման ծրագրերին։
   17.Պատասխանատվություն կրել իր լիազորությունների շրջանակում իրականացված գործողությունների և ընդունված որոշումների համար։ 
   ՈՒնի օրենքով, այլ իրավական ակտերով նախատեսված այլ իրավունքներ (սոցիալական երաշխիքներ) և կրում է այդ ակտերով նախատեսված այլ  պարտականություններ (սահմանափակումներ):   

	3. Կազմակերպական շրջանակը
3.1. Աշխատանքի կազմակերպման և ղեկավարման պատասխանատվությունը
 Առաջին կարգի  մասնագետը`
1. Չունի աշխատանքների կազմակերպման, ծրագրման, համակարգման, ղեկավարման և վերահսկման լիազորություններ։
2. Կատարում է Աշխատակազմի քարտուղարի  հանձնարարականները։
3. Առաջին կարգի  մասնագետը չունի իրեն ենթակա աշխատողներ։
4. Պատասխանատվություն է կրում իրավական ակտերի պահանջները և իրեն վերապահված լիազորությունները չկատարելու կամ ոչ պատշաճ կատարելու, կամ վերազանցելու համար։

3.2. Որոշումներ կայացնելու լիազորությունները     
Առաջին կարգի մասնագետը`
    1 Առաջին կարգի  մասնագետը Աշխատակազմի քարտուղարի հանձնարարությամբ մասնակցում է հիմնախնդիրների լուծմանը, որոշումների ընդունմանը և հանձնարարականների կատարմանը: 
3.3. Շփումները և ներկայացուցչությունը
 Առաջին կարգի մասնագետը`
1. Աշխատակազմի ներսում շփվում է իր լիազորությունների շրջանակներում։
2. Աշխատակազմի աշխատողների և պաշտոնատար անձանց հետ շփվում և հանդես է գալիս որպես ներկայացուցիչ՝ իր լիազորությունների շրջանակներում։
3. Աշխատակազմից դուրս որպես ներկայացուցիչ հանդես գալու լիազորություններ չունի։
3.4. Խնդիրների բարդությունը և դրանց լուծումը
Առաջին կարգի մասնագետը`
 1. Աշխատակազմի քարտուղարի հանձնարարությամբ մասնակցում է խնդիրների լուծմանը և գնահատմանը։
2. Բարդ խնդիրների բացահայտմանը, դրանց ստեղծագործական և այլընտրանքային  լուծումներին մասնակցելու լիազորություններ չունի:


	4. Պաշտոնին ներկայացվող պահանջները
4.1. Կրթություն, որակավորման աստիճանը
Առաջին կարգի  մասնագետը ունի առնվազն միջնակարգ  կրթություն։
4.2. Մասնագիտական գիտելիքները և հմտությունները
Առաջատար  մասնագետը
  1․ՈՒնի Հայաստանի Հանրապետության Սահմանադրության, Հայաստանի Հանրապետության  «Համայնքային ծառայության մասին», «Տեղական ինքնակառավարման մասին», «Նորմատիվ իրավական ակտերի մասին», «Ֆիզկական կուլտուրայի և սպորտի մասին», «Մշակութային օրենսդրության հիմունքների մասին» օրենքների, աշխատակազմի կանոնադրության, իր լիազորությունների հետ կապված իրավական այլ ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունակություն։
2. Տիրապետում է անհրաժեշտ տեղեկատվությանը։
3.ՈՒնի համակարգչով և ժամանակակից այլ տեխնիկական միջոցներով աշխատելու ունակություն։
4.Ունի գործառույթների իրականացման համար անհրաժեշտ գիտելիքներ։

4.3. Աշխատանքային ստաժը, աշխատանքի բնագավառում փորձը
Աշխատանքային ստաժ չի պահանջվում։

	5. Համայնքային    ծառայության   դասային աստիճանը
   Առաջին կարգի  մասնագետին օրենքով սահմանված կարգով շնորհվում է Հայաստանի Հանրապետության համայնքային ծառայության երկրորդ դասի կրտսեր ծառայողի դասային աստիճան, ինչպես նաև` ավելի բարձր` Հայաստանի Հանրապետության համայնքային ծառայության առաջին դասի կրտսեր ծառայողի դասային աստիճան:  






